o
Derek Princei teenistus
Naised koguduses
I osa
Meie teemaks on "Naine koguduses".
Olen reisinud maailma erinevates paikades,
kohtudes tuhandete inimestega eri taustadest ja kultuuridest,
kuid tundub, et eriti lääneriikides on naised
kibestunud ja meeste peale vihased.
Naised tunnevad, et neid on petetud, maha surutud ja väärkoheldud.
Mina pole enda arust niimoodi teinud.
Minu kultuuritaustas pole sellist suhtumist naistesse olnud.
Mina sain naistest teada alles mõned aastad hiljem.
Kuid kõigi meeste eest palun andeks kõigilt naistelt,
kes tunnevad end solvatuna ja mahasurutuna.
Aastasadade vältel on kahtlemata mitmeid naisi allasurutud.
Selles pole kahtlustki.
Naistel on aga hea teada, et nad pole ainukesed, keda on alla surutud.
Kahjuks on inimkond pattulangemisest alates kogenud
mahasurumist ja ebaõiglust.
Tugevad on surunud nõrku,
rikkad vaeseid ja haritud harimatuid.
On ka erandeid.
Kui koged naisena, et sind või naissugu on väärkoheldud,
on sul arvatavasti õigus. Pidagem siiski meeles,
et see on vaid üks täpp pildi mustas sektoris.
Põhjuseks on inimese pattulangemine.
Keegi ütles tabavalt:"Me elame allakäinud maailmas ja kõikide
probleemide tegelikuks tuumaks on see,
et oleme ära langenud Jumala armust."
Armu asemel oleme langenud pattu.
Sõdime oma tegudega Jumala vastu.
Meil on ka pilt sellest, kuidas asjad peaksid olema.
Kord korra järel me frustreerume,
kui asjad ei lähe nii, nagu peaksid minema.
Tuletage meelde, et see tuleneb sellest, et elame langenud maailmas.
Maailmas on palju rohkem patuseid kui õigeid inimesi.
Enamike eludes on rohkem kurbi kui õnnelikke päevi.
Nii paljud asjad lähevad kogu aeg untsu.
Vanades muinasjuttudes olid romantilised paarid, kes
abiellusid ja elasid õnnelikult elu lõpuni.
(ingl. k. "nad elasid igavesti"). Tundub, et see on vale.
Keegi ei elaju igavesti ja paljud ei ela üldse õnnelikult.
Elasin 30 aastat õnnelikku abielu, kuid ka see lõppeb surnuaias.
Need on tõsised ja kurvad elutõed, millega me silmitsi seisame.
Kui koged, et sind on koheldud julmalt, tea, et sa pole ainuke.
Vabandan, kui olen kedagi pahandanud, kuid ma
ma pole mingi naistevihkaja.
Seda probleemi pole mul kunagi olnud.
Oma õpetamises püüdlen objektiivsuse poole.
Kas mul see õnnestub, seda otsustate teie.
Enne kui läheme sügavamalt teemasse,
on oluline vaadata prohvetlikku tausta.
2 Peetruse 1:19 ütleb Peetrus:
"Ja nii on meil midagi kindlamat prohvetisõnast ja te teete hästi,
kui panete tähele seda nagu lampi, mis paistab hämaras paigas,
kuni päev hakkab hahetama ning koidutäht tõuseb teie südameis."
Need sõnad on kõigile kristlastele.
Meil on prohvetlik sõna ja me teeme targasti,
kui hoiame tähelepanu sellel, nagu lambil, mis särab pimedas.
Kui me ei suuna tähelepanu prohvetlikule sõnale,
oleme pimedas ilma lambita.
Vähemalt kolmandik Piiblist on prohvetlik.
Kui prohveteid ei panda tähele ja kui neist ei tehta välja,
läheb kolmandik Jumala Sõnast kaduma.
Kuidas peaks inimene edukas olema?
Kui te ei kasuta ära valgust, mis teile on antud
prohvetliku sõna kaudu, ekslete pimeduses ja
sellel on kaks tulemust: sa ei tea, kuhu oled minemas
ja teiseks ei mõista sa, mis su ümber toimub.
Ainult need, kel on prohvetliku sõna valgus, teavad täpselt,
kuhu nad on teel ja võivad mõista hämmastavaid asju,
mis me ümber toimuvad.
Vaatame konkreetseid prohveteeringuid, mis seostuvad meie tänase teemaga.
2 Tessallooniklastele 2:3:
Salm räägib Antikristuse tulekust.
Paulus hoiatab, et Antikristus ei tule enne,
kui on juhtunud midagi muud.
Kui "miski muu" pole enne juhtunud, siis teame, et
Antikristus ei saa veel tulla.
2 Tessallooniklastele 2:3 ütleb Antikristuse kohta:
"Ärgu ükski teid mingil kombel petku!
See ei juhtu enne, kui on tulnud ärataganemine ja ilmunud
seadusevastane inimene, hukatuse poeg."
"Seadusetus inimkujul" on Antikristuse üks nimedest.
Paulus hoiatab arvamast, et Antikristus tuleb enne
kui on toimunud usust taganemine ehk " äralangemine".
Uuemates Piiblitõlgetes kasutatakse sõnu "mäss" ja "jumalasalgamine".
Enne Antikristuse tulekut toimub ulatuslik usust taganemine.
Parim tõlge on "apostasia", kreeka k. "usust loobumine".
Mujal UTs on "apostasia" vaid Apostlite teod 21:21,
mil juudid süüdistavad Pauluse õpetust
Moosese seadusest loobumises.
Seal kasutatav sõna tähendab "selja keeramist, mässu ja
sõnakuulmatust Jumala ilmutatud tõe kohta."
Antikristus ei tule Pauluse sõnul enne, kui see juhtub.
Tegelikult avab koguduse usust loobumine tee Antikristusele.
Jumal on asjad nii seadnud, et koguduse, kes on Tema
maapealseks valitsusorganiks, ülesanne on hoida
maailma seadusetus oma kontrolli all.
Kui koguduse haare osutub nõrgaks ja kogudus loobub usust,
ei takista enam miski seadusetusel pääseda võimule.
Seepärast tundub, et seadusetus kogub üha enam jõudu,
kuna kogudus on usust loobumas.
Kogudus on hüljanud Jumala selgelt ilmutatud Sõna ja
see on edasi arenenud jumalavastaseks mässuks.
Selle kohta leidub dramaatilisi ajaloonäiteid.
Kui kogudus pole enam "Jumala maapealseks piduriks",
pääseb seadusetus võimule.
Toon ühe näite. 1800-aastatel arendasid saksa teoloogid
"uue teoloogia". See pole Eedeni aiast vanem,
kuid nad nimetasid selle Eedeni aiaks.
"Uues teoloogias" ei pea Vana Testamenti tõsiselt võtma,
see on tükkidest kokku pandud müüdi-, ajaloo- ja luulekogu,
mitte enam selge Jumala Sõna.
See tekitas Euroopas laine, jmis imbus ülejäänud maailma.
Kui saksa kirik loobus usust, avas see tee kurjuse
ja seadusetuse tulvale, mille all siiani kannatame.
Teine asi juhtus 1910. aastal, mil Saksamaa kirikujuhid avaldasid akti,
milles keelati ära nelipühiliikumine, põhjendusega, et see on kuradist.
Tänu Jumalale, et saksa kiriupead mõni aasta tagasi avalikult andeks palusid,
kuid teoloogide usust taganemine
ja kirikupeade Pühast Vaimust loobumine
avas tee ulatuslikule seadusetuse tulvaveele.
Toon välja nende sündmuste kaks produkti: Karl Marx ja Adolf Hitler.
Nende kahe sakslase tõus on otsene tulemus
Saksa kiriku usukaotusele.
Ja Paulus ütleb, et toimub usust taganemine ja
äralangemine, Jumalan tõe teadlik hülgamine.
Tänapäeval nimetatakse usust loobumist humanismiks.
Humanismi naiselik külg väljendub feminismis.
Esimene on usust loobumise mees-, teine naisvariant.
See põhineb Aadama ja Eeva kiusatusel, kui kurat ütles:
"Te saate Jumala sarnaseks, tundes nii head, kui halba."
Madu ahvatles me esivanemaid võtma endale Jumala mandaadi-
teada, mis on hea ja mis on halb.
Just see on humanism.
See võtab Jumalalt volitused kehtestada apsoluutsed
moraali-, õigsuse- ja tõenormid.
Selle asemel ütleb inimene: "Me kehtestame oma normid.
Meie otsustame, mis on hea, mis paha, mis tõde, mis vale.
Mu arvates on üheks võimsaimaks Saatana jõuks humanism.
Kui meil oleks rohkem aega, keskenduksime humanismi
tagajärgedesse üksikasjalikult.
Oma leidlikkuses ei paista humanism nii hull, kui ta tegelikult on.
Nagu ma nentisin ja selle eest ma ei vabanda:
feminism on naisversioon humanismist.
Võibolla küsid: "Miks ei leiuta Saatan inimesele uut ahvatlust?"
Kohe ütlen, miks- vana nõks töötab alati.
Põlvkond põlvkonna järel on tal õnnestunud petta
inimesi võtma endale vastutuse, mis kuulub vaid Jumalale.
Iseloomujoon, mida ta seejuures alati ära kasutab, on UHKUS.
Ütlen kõigile, et uhkus on kõige ohtlikum joon meie eludes
Koguduse usust taganemise ja seadusetuse tulemusena
on seadusetus või patt tunginud inimkonda.
Jeesus ennustas seda meile ette.
Matteuse 24:12 annab Jeesus vihjeid selle kohta,
mis saab ajastu lõpul toimuma.
Ta räägib kristlaste tagakiusust: paljud kristlased loobuvad,
valeprohveteid tõuseb ja salmis 12 Ta ütleb:
"Ja kui ülekohus kasvab, jaheneb paljude armastus."
Kreeka sõna "armastus" on siin "agape",
tähistades kristlikku armastust.
Jeesus hoiatab, et maailmas moodustub selline ülekohtu atmosfäär ,
et isegi kristlaste armastus tuhmub ja hävib.
Sellist ülekohut on näha juba täna.
Kas keegi teist on lugenud päevasõna raamatust
"Iga päev koos Jeesusega", mille autoriks on Selwyn Hughes.
Autor on pärit Walesist.
Oleme Rutiga seda raamatut aastaid järjest lugenud.
Tänase päeva kirjakoht on Roomlastele 12:2:
"Ja ärge muganduge praeguse ajaga,
vaid muutuge meele uuendamise teel"
Tema kommentaar sobib kokku sellega, mis ma ütlesin.
Kristlik kirik on alati olnud ohus, kui maailm sellele ajupesu teeb,
kuid nüüd on oht varasemast suurem.
Maailmalikustumise (humanismi) oksad on sirutunud niivõrd lailali,
et endalegi märkamata mõtleme me elu põhiasjadest
samamoodi, nagu maailm.
Pean silmas asju, mis on meile olulised.
J.B. Phillips tõlgib päevasõna järgmiselt:
"Ära lase maailmal sind sellekujuliseks pigistada,
vaid Jumalal enda meelt seestpidiselt vormida."
See on tõsine hoiatus!
Kuhuiganes ma lähen, eriti lääneriikides, näen,
kuidas kogudust surutakse maailma mõttemalli sisse.
Kui me mõtleme valesti, siis ka elame valesti.
Me kõik teame, et Piibel on tõlgitud ka kaasaaegsesse keelde.
See on normaalne, ma pole üldse selle vastu,
kuid ütlesin Rutile: "Kas kaasaaegset tõlget
saab lugeda ilma kaasaaegselt mõtlemata?"
Saab, kuid selleks on vaja tugevat eristamisvõimet.
Osad uued tõlked muganduvad selle ajastu mõttemallidega.
Selline universaalne mäss aga toob Jumala kardetuima kohtu,
mida üldse annab ette kujutada.
Täpsemalt öeldes pole me võimelised kohtu karmust ette kujutamagi.
Kui paljud teist usuvad, et Jumal mõistab maailma üle kohut?
Kas usute? Paljud tegutsevad nii,
nagu kohus oleks tähtsusetu ja seda ei tulekski kunagi.
Jesaja 24:4-6 kirjeldab maailma ähvardavat kohust.
Salm 1 on imeline lugemine:
"Vaata, Issand laastab maa ja rüüstab selle,
paiskab segi selle pinna ja pillutab elanikud."
Se oli algussalm. Loeme salmid 4, 5 ja 6.
"Maa leinab, laostub, ilmamaa närbub, laostub,
maa rahva ülikud rammestuvad.
Maa on rüvetunud oma elanike all, sest need on üle astunud Seadusest,
muutnud seadlusi, murdnud igavese lepingu.
Seepärast neelab needus maa, elanikud peavad kandma oma süüd;
seepärast kahaneb maa elanike hulk ja vähe inimesi jääb järele."
Kuidas see teile tundub?
Arvan, et täpselt see ka juhtub. Miks?
Mis paneb Jumala maailma üle sel kohutaval viisil kohut mõistma?
Vastus jaguneb kolmeks. Salm 5:
"Maa on rüvetunud oma elanike all, sest need on üle astunud Seadusest,
muutnud seadlusi, murdnud igavese lepingu."
Maailma süüdistatakse kolmes asjas:
oleme rikkunud seadust ehk kümmet käsku,
oleme selle vastu eksinud, muutes seadusi.
See tähendab seadust, mis puudutab igapäevast ja eriti pere - ja koduelu.
Kolmandaks, oleme murdnud igavese lepingu, mis
on Jeesuse Kristuse kaudu sõlmitud.
Usun, et enamik inimestest, kes end kristlasteks peavad,
on selle lepingu rikkunud. Oleme lepingumurdja rahvas.
Tänu Jumalale, et see ehk ei kehti teie kohta, kuuljad.
Enamus suurematest piiblitundide juhtidest on avalikult salanud Jeesuse
sünni Neitsi Maarjast, Jeesukse keha surnuist üles tõusmise ja
nad on ka valmis aktsepteerima homoseksuaalide abielu.
Oleme tõesti rikkunud igavese lepingu.
See on ka kohtu põhjuseks, millest Jesaja kirjutab.
Tagasi jutluse teemasse-Jumala elu puudutavatesse seadustesse.
On kaks inimestevahelist baassuhet, millele rajaneb kõik muu:
abikaasadevahelised ja vanemate ning lastevahelised suhted.
Need on Jumala kõige olulisemad seadused:
meeste-naiste ja vanemate-laste suhted.
Nende suhete ebapüsivustest tuleneb sõnakuulmatust ja kurjust.
Kesiganes on siin valdkonnas süüdi, peab sellest Jumalale aru andma.
Meenutage, et abikaasadevahelised ning vanemate ja lastevahelised
suhted on väga tähtsaks ja tõsiseks teemaks.
Meie heaolu sõltub sellest, kas me leiame Jumala tahte oma elus.
Tänapäeval räägitakse kultuurist.
Asjad on õieti, kuna nii lihstalt tehakse meie kultuuris.
Kultuur on muutunud. See on tõesti muutunud.
Kuid kui Jeesus rääkis nendest suhetest,
viitas Ta Jumala loomisaegsele eesmärgile ja plaanile.
Matteuse 19:3-5: "Ja Jeesuse juurde astus varisere, kes küsisid kiusates:
"Kas tohib oma naist minema ajada mis tahes põhjusel?"
Tema aga vastas: "Kas te ei ole lugenud, et loomise algul tegi
Looja inimese meheks ja naiseks?"
Ja Ta jätkas:"Seepärast jätab mees oma isa ja ema ning hoiab
oma naise poole ja need kaks saavad üheks."
Jeesus küsis: "Kas te pole lugenud, et alguses oli...?"
Te võibolla ei tea seda, heebrea k. tähendab
1.Moosese raamat just sõna " alguses".
Jeesus viitas teadlikult 1.Moosese raamatu maailmaloomisele, öeldes:
"Siin on alguspunkt ja selle olemus!"
Ka Paulus, kui ta räägib peresuhetest ja eriti abikaasade suhetest,
rajaneb oma mõtetes igavesele jumalasuhtele.
1 Korintose 11:3:"Aga ma tahan, et te teaksite:Kristus on iga mehe pea,
mees on naise pea, ja Jumal on Kristuse pea."
Paulus läks oma selgituses veel kaugemale tagasi kui Jeesus.
Paulus tõstis esile igavest jumalasuhet, alustades Jumal-Isast,
Kristuse-Poja kaudu mehesse ja naisesse.
Neid lülisid ei suuda muuta ükski kultuur.
Suhetekett on igavene ja muutumatu.
On naeruväärne väita, et muutus tuleb kultuurist.
Inimesed ütlevad:"See on kultuurisidemete küsimus."
Tõde on sellles, et kui analüüsida maailma kultuure, siis need
rajanevad deemonlikele ja okultistlikele juurtele.
Kuidas me saame kohanduda deemonliku mudeliga, kui
me elame Jeesuses Kristuses?
Tahan elada selle mudeli järgi, mis on olnud alates algusest.
Me peame sealt alustama, kui tahame, et me
elu vundament oleks mõistlik, püsiv ja tugev.
Võtan ette mehe ja naise loomise 1 Moosese 1:26-27:
"Ja Jumal ütles:"Tehkem inimesed oma näo järgi, meie sarnaseks,
et nad valitseksid kalade üle meres, lindude üle taeva all,
loomade üle ja kogu maa üle ja kõigi
roomajate üle, kes maa peal roomavad!"
See on lugu inimese algupärasest loomisest-mehe ja naise loomisest.
Neid loodi reeglite järgi elama.
Me ei tea palju nende suhtest, kuid algselt pidid mees ja naine
oma funktsioonilt valitsema Jumala loodud maailma.
Siis räägitakse, miks Jumal lõi naise.
Mehena tean, et naine on müsteerium.
Enamus mehi tundub nõustuvat minuga.
Tõlkis:Lemme-Getter Bogatkin